Jan 29,2016
నష్టాల్లో ముగిసిన మార్కెట్లు
ముంబయి: డెరివేటివ్‌ల గడువు ముగియనుండడం, మదుపరులు అధికంగా అమ్మకాలకు మొగ్గు చూపడంతో గురువారం మార్కెట్లు మరోమారు నష్టాలలో ముగిశాయి. మరో వైపు అమెరికన్‌ ఫెడరల్‌ రిజర్వు ద్రవ్య పరపతి విధాన సమీక్ష నేపథ్యంలో మార్కెట్లు నష్టాలు చవి చూశాయి. బీఎస్‌ఈ సెన్సెక్స్‌ 22.82 పాయింట్లు కోల్పోయి 24,469.57కు పడిపోయింది. నేషనల్‌ స్టాక్‌ ఎక్సేంజీ సూచీ నిఫ్టీ 13.1 పాయింట్లు తగ్గి 7,424.65 వద్ద నమోదయ్యింది. రంగాల వారీగా ఎఫ్‌ఎంసీజీ సూచీ అత్యధికంగా 1.5 శాతం విలువ పెంచుకుంది. సెన్సెక్స్‌-30లో హెచ్‌యూఎల్‌ 3.02 శాతం, ఎఅండ్‌ఎం 2.06 శాతం, ఐటీసీ 1.95 శాతం, రిలయన్స్‌ 1.76 శాతం, సన్‌ఫార్మా 1.62 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. మరోవైపు ఎల్‌అండ్‌టీ 2.72 శాతం, భారతీ ఎయిర్‌టెల్‌ 2.32 శాతం, యాక్సిస్‌ బ్యాంకు 2.06 శాతం, భెల్‌ 1.97 శాతం, అదాని పోర్ట్స్‌ 1.86 శాతం చొప్పున అధికంగా నష్టపోయిన వాటిలో ముందు వరుసలో ఉన్నాయి. అంతర్జాతీయ ద్రవ్య మార్కెట్లో డాలర్‌తో రూపాయి మారకం విలువ 17 పైసలు కోల్పోయి 68.22 వద్ద ముగిసింది.
మీ స్నేహితులకు రికమెండ్ చెయ్యండి